- Hindi News
- National
- घोटिया आंबाधाम पर मेले से पहले बिजली, पानी, सड़क की व्यवस्था सुचारू की जाएं
घोटिया आंबाधाम पर मेले से पहले बिजली, पानी, सड़क की व्यवस्था सुचारू की जाएं
बड़ोदिया. शहरसे 30 किमी दूर बड़ोदिया के पास घोटिया आंबाधाम पर 25 मार्च से वार्षिक मेला भरेगा।
ये मेला 29 मार्च तक चलेगा। इसकी तैयारी संबंधी प्रशासनि बैठक सोमवार को एडीएम हिम्मतसिंह बारहठ की अध्यक्षता में हुई। इसमें सभी विभाग को मेले में बिजली, पानी, सड़क, चिकित्सा, पार्किंग, टेंट, छाया, रसद सामग्री और स़ुरक्षा व्यवस्था चौक चौबंद करने की सख्त हिदायत दी।
एडीएम ने धाम पर चल रहे निर्माणाधीन काम देखे और जल्द पूरा करने को कहा। धाम पर गौशाला, वाल्मीकि भवन, कुंड के पास नाली का काम चल रहा है। प्रधान शांता गरासिया, सरपंच लतादेवी, पांडव गौशाला सचिव जगदीश पटेल ने जिला पर्यटन अधिकारी अनिल तलवाड़िया से कहा कि मेले में रात को होने वाले सांस्कृतिक कार्यक्रम में मेलार्थी रुचि नहीं ले रहे हैं, इसलिए इस बार कन्या भ्रूण हत्या रोकने, स्वच्छ भारत मिशन, डिजिटल इंडिया, नशामुक्ति से जुड़े कार्यक्रमों की प्रस्तुति दी जाए ताकि मेले में आने वाले लोगों के जीवन में बदलाव आए।
बैठक में बागीदौरा उपखंड अधिकारी हाकम खां, तहसीलदार, विकास अधिकारी पप्पूलाल मीणा, प्रधान शांता गरासिया, कुशलगढ़ प्रधान रमीला खड़िया, रसद अधिकारी हजारीलाल अलोरिया, धाम के महन्त हीरागिरि महाराज, रूपसिंह पटेल बुड़वा, कांति भाई डोडियार, गवजी रावत सहित वार्डपंच और ग्रामीण मौजूद रहे।
tgl_Latn sot_Latn hin_Deva hin_Deva awa_Deva hin_Deva hin_Deva bho_Deva